— Сёння 11 устаноў адукацыі раёна задзейнічаны ў інавацыйных праектах, — гаворыць начальнік аддзела адукацыі, спорту і турызму Ваўкавыскага раёна Таццяна Газізава. — Развіццю інавацыйнай прасторы садзейнічае і высокі кадравы патэнцыл — звыш 80 працэнтаў педагогаў маюць вышэйшую і першую катэгорыю. Па выніках інавацыйнай дзейнасці выпускаецца метадычная літаратура, праводзяцца майстар-класы і семінары, ствараюцца рэсурсныя цэнтры. Зараз у раёне працуе 13 рэсурсных цэнтраў па вучэбных дысцыплінах і 9 тэматычных.